GiliGold/VAD_KnessetCorpus huggingface dataset:
יריב לוין:
הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2015), התשע"ה-2014, (מ/899).
יריב לוין:
הצעת חוק החברות הממשלתיות (תיקון מס' 31) (חברה ממשלתית ציבורית), התשע"ה-2014, (מ/899).
יריב לוין:
הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2015), התשע"ה-2014, (מ/899).
יריב לוין:
אדוני, יושב-ראש הקואליציה, אני מבין שהגעתם להבנות של האופוזיציה עם הקואליציה באשר לסדרי הדיון.
זאב אלקין:
בהחלט.
זאב אלקין:
אדוני, יושב-ראש הוועדה, אני רוצה לעדכן את חברי הכנסת בכך שבעקבות שיח שהתנהל במהלך היום בינינו לבין האופוזיציה, שמטעם האופוזיציה ריכז אותו חבר הכנסת איתן כבל – אני רוצה באותה הזדמנות להודות לו באופן אישי ולראשי סיעות האופוזיציה על הנכונות להגיע לסדרי דיון הוגנים ונכונים.
זאב אלקין:
נכונים גם לכנסת כולה ככנסת – הגענו לסיכום כדלהלן: יתקיים דיון משולב בכל ארבע הצעות החוק ובסוף הדיון, כמובן הצבעה.
<ארבל אסטרחן:
הצבעות.
זאב אלקין:
ארבע הצבעות.
זאב אלקין:
הדיון יהיה במתכונת סיעתית כאשר כל סיעת אופוזיציה תקבל את הזמן שמחושב לפי הנוסחה הבאה: מספר חברי כנסת שיש לה כפול ארבע דקות.
זאב אלקין:
מה שמביא אותנו לסדר גודל של קצת פחות מארבע שעות, כשעושים את הכל ביחד.
זאב אלקין:
והם יוכלו לחלק את הזמן כפי שירצו ביניהם.
זאב אלקין:
כל סיעות הקואליציה ידברו ארבע דקות כל סיעה.
זאב אלקין:
זאת אומרת שכל סיעת קואליציה תעמיד דובר אחד מטעמה שידבר ארבע דקות.
יריב לוין:
יש פה אתגר מאוד גדול, להעמיד דובר מהקואליציה שידבר ארבע דקות כמו איש קואליציה ולא יצטרף לדוברי האופוזיציה.
יריב לוין:
בוא נראה מי יעמוד באתגר הזה.
זאב אלקין:
אני אסגור עם סיעת יש עתיד.
יריב לוין:
אתם זה כנראה יצליח.
זאב אלקין:
כמובן, הדיון ייפתח על-ידי שר האוצר או סגנו ויסוכם על-ידי שר האוצר או סגנו, באופן טבעי.
זאב אלקין:
נדמה לי – כרגע הם לא פה – שהיתה בקשה של יושב-ראש האופוזיציה לדבר מייד אחרי שר האוצר.
<ארבל אסטרחן:
בפתיחה או בסיכום?
זאב אלקין:
בפתיחה, נדמה לי.
זאב אלקין:
במידה ויש בקשה כזאת, כמובן מבחינתנו זה בסדר גמור.
<ארבל אסטרחן:
עם התניית זמן?
זאב אלקין:
לא, על חשבון זמן סיעת העבודה.
זאב אלקין:
כמה שהסיעה שלו תקצה לו.
יריב לוין:
הוועדה מוסמכת לאשר את ההסדר גם לקריאה השנייה והשלישית או לא?
זאב אלקין:
הוועדה מוסמכת, רק שכרגע אין סיכום, אדוני היושב-ראש.
אברהם מיכאלי:
אדוני היושב-ראש, אתה רואה כמה מסוכן להגיע אתכם להסכמות?
זאב אלקין:
ארבע-חמש שעות זה ייגמר, לדעתי.
בועז טופורובסקי:
אפשר שנציגי הקואליציה יהיו בסוף?
זאב אלקין:
נדמה לי שיש איזשהו סדר שמזכירות הכנסת מסדרת כדי לא להגיע לוויכוחים מי בהתחלה ומי בסוף.
זאב אלקין:
אנחנו מעדיפים שלא להתערב.
בועז טופורובסקי:
אפשר שנציג יש עתיד יהיה בסוף?
זאב אלקין:
נציג יש עתיד יהיה בסוף.
זאב אלקין:
זה שר האוצר או סגנו.
בועז טופורובסקי:
רק הוא?
בועז טופורובסקי:
אוקיי.
יריב לוין:
אני חושב שאתם בכל מקרה בסוף.
זאב אלקין:
מבחינה זאת נציג סיעת יש עתיד יפתח את הדיון ויסכם אותו, כי זה או שר האוצר או סגנו.
בועז טופורובסקי:
לא, אין לי בעיות.
בועז טופורובסקי:
יש נציג סיעה.
בועז טופורובסקי:
אני פשוט רוצה לדבר כמה שיותר רחוק כדי שאוכל ללכת למלון לנוח.
בועז טופורובסקי:
זה הכל.
<ירדנה מלר-הורביץ:
כל סיעה מדברת באותו גוש או נפזר את הרשימה?
זאב אלקין:
כל סיעה באותו גוש?
זאב אלקין:
אני מציע שהעניין הזה יסוכם מול מרכז האופוזיציה, חבר הכנסת איתן כבל, והוא כבר ייקח על עצמו את זה.
<ירדנה מלר-הורביץ:
בפעם הקודמת ראשי סיעות היה סיבוב אחד ואז חולק הזמן.
<ירדנה מלר-הורביץ:
אבל תחליטו ותגידו לנו.
זאב אלקין:
כמובן, חברי הכנסת מהקואליציה ירצו לדבר בסיבוב האחרון, מתי שהוא יגיע, לפי גודל הסיעות.
זאב אלקין:
איך שאתם תשלבו אותם.
<ארבל אסטרחן:
האם מספיק לכתוב שמזכירות הכנסת תקבע את הסדר בין הסיעות בתיאום עם נציגי הקואליציה והאוופוזיציה?
זאב אלקין:
כן, אפשר כך.
זאב אלקין:
אפשר כך.
זאב אלקין:
זהו.
יריב לוין:
אוקיי, רבותי.
יריב לוין:
מי בעד לאשר את הסיכום בעניין סדרי הדיון כפי שהוצג על-ידי יושב-ראש הקואליציה?
יריב לוין:
בעד הבקשה לאשר את הסיכום בעניין סדרי הדיון – פה אחד
יריב לוין:
הבקשה אושרה פה אחד.
זאב אלקין:
זה תואם ואני עוד פעם אומר שאני מודה גם לחבר הכנסת איתן כבל וגם לראשי סיעות האופוזיציה.
יריב לוין:
רבותי, פה אחד לא היו מתנגדים ואין נמנעים.
יריב לוין:
לפיכך סדרי הדיון אושרו ואנחנו נאחל לכולנו לילה מוצלח.
זאב אלקין:
ערב מוצלח.
יריב לוין:
לא, לילה מוצלח.
יריב לוין:
נגיע ל-11 בלילה.
זאב אלקין:
חברים, אני פותח את הישיבה.
זאב אלקין:
יושב-ראש ועדת הכנסת ביקש ממני להחליף אותו כמה דקות.
זאב אלקין:
אני פותח בסעיף הראשון: קביעת השתייכותו הסיעתית של חה"כ לאון ליטינצקי בהתאם לסעיף 10 (א) (5) לתקנון הכנסת.
<ארבל אסטרחן:
אני אסביר בקצרה.
<ארבל אסטרחן:
האמת שזו פרוצדורה דומה לזו שנעשתה כאן לגבי חבר הכנסת אלכס מילר לא מזמן.
זאב אלקין:
ברגע זה הוא נכנס.
יפעת קריב:
אוטומטי לישראל ביתנו.
<ארבל אסטרחן:
הסיעה שהיתה קיימת בתחילת הכנסת כשרשימת המועמדים - - - אליה אינה קיימת יותר לאור התפלגות הליכוד וישראל ביתנו, ולפיכך קובע התקנון.
<ארבל אסטרחן:
יש התייחסות שונה בתקנון למצב שבו סיעה מלכתחילה היתה מורכבת משתי מפלגות למצב שבו סיעה מורכבת ממפלגה אחת.
<ארבל אסטרחן:
כאן אנחנו מדברים על סיעה שהיתה מורכבת משתי מפלגות: הליכוד וישראל ביתנו.
<ארבל אסטרחן:
הודיעו מלכתחילה, עוד עם הגשת רשימת המועמדים, את השתייכותו הסיעתית של כל חבר כנסת.
<ארבל אסטרחן:
לכן, ההחלטה פה היא למעשה די טכנית אבל צריך החלטה פורמלית של ועדת הכנסת שחבר הכנסת שייך לישראל ביתנו שזו הסיעה שבה הוא נרשם.
<ארבל אסטרחן:
היו לו 24 שעות להודיע גם אחרת.
<ארבל אסטרחן:
זה לא נעשה.
<ארבל אסטרחן:
לכן, זו ההחלטה.
זאב אלקין:
ניסינו לשכנע אותו, לא הצליח.
אברהם מיכאלי:
אם הוא יסרב איפה הוא ילך?
<ארבל אסטרחן:
הוא היה יכול תוך 24 שעות להודיע שהוא ילך לליכוד בהסכמת כולם.
אברהם מיכאלי:
אבל אם ועדת הכנסת מסרבת?
<ארבל אסטרחן:
לא, היא לא יכולה.
אברהם מיכאלי:
אז מה השאלה פה?
זאב אלקין:
חברים, ברור – מדובר פה על הליך טכני אבל חשוב לבצע אותו כדי לאפשר לחבר הכנסת ליטינצקי לפעול כאן בכנסת, בוועדות הכנסת, כדי שיהיה לו שיוך ברור איזו סיעה הוא מייצג.
זאב אלקין:
אני חושב שהדברים ברורים.
זאב אלקין:
אם אף אחד לא רוצה להעיר על זה אני ממליץ לוועדת הכנסת לאשר את השתייכותו של חבר הכנסת ליטינצקי לסיעת ישראל ביתנו.
זאב אלקין:
מי בעד?
זאב אלקין:
בעד – פה אחד
זאב אלקין:
אושר.
זאב אלקין:
בקשת הממשלה להקדמת הדיון בהצעות חוק הבאות - לפני הקריאה הראשונה וקביעת סדרי הדיון בהן: 1.
זאב אלקין:
הצעת חוק התקציב לשנת הכספים 2015, התשע"ה - 2014, (מ/898).
זאב אלקין:
הצעת חוק התכנית הכלכלית (תיקוני חקיקה ליישום המדיניות הכלכלית לשנת התקציב 2015), התשע"ה - 2014, (מ/899).
זאב אלקין:
הצעת חוק החברות הממשלתיות (תיקון מס' 31) (חברה ממשלתית ציבורית), התשע"ה - 2014, (מ/899).
זאב אלקין:
הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2015) התשע"ה - 2014, (מ/899)
זאב אלקין:
הסעיף השני שאני עובר אליו זה בקשת הממשלה להקדמת הדיון בהצעות החוק הבאות לפני הקריאה הראשונה: הצעת חוק התקציב לשנת הכספים 2015, הצעת חוק התוכנית הכלכלית (תיקוני חקיקה) ליישום המדיניות הכלכלית לשנת התקציב 2015, הצעת חוק התייעלות כלכלית (תיקוני חקיקה להשגת יעדי התקציב לשנת התקציב 2015), והצעת חוק חברות ממשלתיות (תיקון מס' 31) (חברה ממשלתית ציבורית).
זאב אלקין:
כל החוקים הם כמובן משנת 2014.
זאב אלקין:
מדובר בארבע הצעות חוק שמהוות כמקשה אחת את חוק התקציב, את חוק ההסדרים שהפעם הממשלה הביאה בעקבות הערות שהיא קיבלה במשך שנים רבות מהכנסת.
זאב אלקין:
היא חילקה את חוק ההסדרים לשני חלקים, לשני חוקים שונים: חוק שהוא בעל משמעות תקציבית וגם חוק שהוא כולל יותר רפורמות שהן נועדו ליישום של היעדים הכלכליים של הממשלה, אבל אין השלכה תקציבית ישירה.
זאב אלקין:
וגם עוד הצעת חוק רביעית שהיא הצעת חוק נפרדת, רגילה.
זאב אלקין:
היא לא חלק מחוק ההסדרים, ולכן היא גם תטופל כהצעת חוק רגילה לכל דבר ועניין, אבל יש לה משמעות תקציבית כבדה בתוך התקציב שמגיע.
זאב אלקין:
לכן, גם היא מובאת יחד עם החבילה הזו בקריאה ראשונה עם חוקי התקציב, וזו הצעת חוק של החברות הממשלתיות.
זאב אלקין:
אני אשתף את חברי הכנסת ואומר שהיה דיון ביני לבין הממשלה האם נכון לבקש פה פטור מחובת הנחה לגבי הצעות החוק האלה כי כולכם מבינים שהתקציב יונח פורמלית רק היום בשעה ארבע.
זאב אלקין:
למעשה, הופץ לחברי הכנסת רק היום בבוקר.
תמר זנדברג:
אדוני, אפשר חוות דעת של היועצת המשפטית האם אפשר פטור מחובת הנחה לפני שהחוק הונח?
זאב אלקין:
תמיד פטור מחובת הנחה לפני שהחוק הונח.
תמר זנדברג:
אבל בכפוף להנחה?
זאב אלקין:
כן, בוודאי.
זאב אלקין:
בדרך כלל אין צורך בפטור לקריאה ראשונה אם החוק הונח כבר כי הזמן עבר.
תמר זנדברג:
מתי הוא יונח?
זאב אלקין:
אמרתי - יונח היום בארבע כמו כל הפטורים שהיו.
<ארבל אסטרחן:
הנוסח נמצא כבר פה.
<ארבל אסטרחן:
זה לפי התקנון וזה נעשה.
זאב אלקין:
בוודאי, זה נעשה.
זאב אלקין:
אחרת אין צורך בפטור בכלל.
זאב אלקין:
זה היה רעיון יפה, אבל לא עובד.
איתן כבל:
תמר, ההליך הוא לפני.
<קריאה:
אתה נכנסת לה לשיחה.
זאב אלקין:
כנראה שמי שייעץ בטלפון, ייעץ לא נכון.
זאב אלקין:
דווקא רונית עם הניסיון שלה לא היתה שואלת את השאלה.
<רונית חייקין יעקבי:
לא שאלתי.
זאב אלקין:
אני יודע, אני יודע.
זאב אלקין:
זה מסר לכולנו – כשאנחנו רוצים לעשות משהו צריך להתייעץ עם מנהלי סיעות.
זאב אלקין:
זה הדבר הנכון לעשות.
זאב אלקין:
עלתה שאלה אם נכון לעשות את זה.
זאב אלקין:
אני אגיד לכם שאני הפצרתי בממשלה כן לבקש פטור מחובת הנחה מסיבה מאוד מאוד פשוטה.
זאב אלקין:
אנחנו נמצאים בלוח זמנים צפוף מאוד לאישור התקציב.
זאב אלקין:
כולכם רואים את התאריך שכרגע נמצא.
זאב אלקין:
כמו תמיד ממשלה תשאף לאשר את התקציב עד 31 בדצמבר.
אברהם מיכאלי:
אם תהיה לכם ממשלה עד אישור התקציב זה יהיה מצב טוב.
זאב אלקין:
אתה תמיד תעזור לי.
אברהם מיכאלי:
כל יום יורד שר.
אברהם מיכאלי:
תספור כמה ימים נותרו.
זאב אלקין:
הנה, אתה רואה.
זאב אלקין:
הרבה יותר קל להחזיק ממשלה כשיש פחות שרים והרבה מקומות פנויים.
רוברט אילטוב:
יש הסכם עם ש"ס?
זאב אלקין:
לא, אבל כשמתפנים תפקידים בממשלה תמיד יש מקום.
זאב אלקין:
בסיטואציה הזו אני חשבתי שזה נכון לנסות להוביל תהליך מהיר ככל האפשר להעברת חוק ההסדרים בקריאה ראשונה, פיצול שלו לוועדות הכנסת כדי לאפשר לוועדות הכנסת השונות לעבוד בצורה אמיתית על הסעיפים השונים של חוק ההסדרים, לקיים דיון אמיתי, להחליט מה לאשר, מה לא לאשר, מה לשנות, כמו שתמיד הכנסת עושה.
זאב אלקין:
אני דוגל בתפיסה שאין מצב כזה שכנסת תהיה חותמת גומי של הממשלה.
זאב אלקין:
כשמביאים לפה תקציב וחוק ההסדרים צריך להיות דיון אמיתי בכל הדברים והכנסת היא סוברנית להחליט מה היא מאשרת ובאיזה צורה.
זאב אלקין:
וכדי לאפשר דיון רציני לוועדות ולא לשים אותם עם סטופר שתוך חודש בערך צריך לאשר פה את כל התקציב, אני סברתי שהנזק שהוא קיים – אני מודה – מפטור מחובת הנחה הוא קטן יותר מהנזק של לחץ אחר כך על הוועדות שלא יוכלו לסיים את מלאכתן.
זאב אלקין:
זו הסיבה שמובאת לכאן בקשה לפטור מחובת ההנחה.
זאב אלקין:
אני פותח את הבקשה של הממשלה.
זאב אלקין:
נקיים דיון משולב על כל ארבעת החוקים ביחד.
זאב אלקין:
כרגע אנחנו דנים רק בסוגיית הפטור.
זאב אלקין:
אני רק אעדכן את החברים שבעקבות דיון בוועדת הסכמות אצל יושב-ראש הכנסת התחילה הידברות בין קואליציה לאופוזיציה על האפשרות של סדרי דיון על החוק הזה.
זאב אלקין:
כרגע עוד לא גובשה הסכמה, ולכן אם תגובש נביא אותה לאישור ועדת הכנסת בהמשך היום.
זאב אלקין:
אם לא תגובש אז הדיון יהיה מסודר.
זאב אלקין:
יש פה ארבעה חוקים בקריאה ראשונה, כולם יודעים מה כללי המשחק במקרים האלה.
זאב אלקין:
בבקשה, חבר הכנסת כבל.
איתן כבל:
אדוני היושב-ראש, קודם כל, אנחנו מאחלים לך בהצלחה.
איתן כבל:
אני לא ראיתי אותך הרבה זמן יושב בראש השולחן הזה.
זאב אלקין:
זה זמני לכמה דקות בלבד.
איתן כבל:
שניכם כל הזמן משתבללים.
איתן כבל:
אני כבר לא יודע מה קורה שם.
איתן כבל:
אבל, אוקיי.
אלכס מילר:
איתן, כמו שנאחל לך עכשיו הצלחה בוועדת הכלכלה.
איתן כבל:
בעזרת השם.
זאב אלקין:
חברים, הכיסא הזה שייך לפחות עד לראשון בינואר לחבר הכנסת יריב לוין.
זאב אלקין:
אין לי שום כוונות לגזול את זה ממנו.
זאב אלקין:
התבקשתי על ידו לכמה דקות להחליף אותו בנסיבות אישיות וזה מה שאני עושה.
זאב אלקין:
הוא עוד מעט יצטרף לישיבה הזו וייקח את המושכות.
איתן כבל:
חברותי וחברי הכנסת, אדוני היושב-ראש, אני קודם כל רוצה להביע באמת מחאה ואני אומר את זה לכבודה של הכנסת.
איתן כבל:
אתה יודע, יש רגעים שאני אומר שגם אם הכנסת מוחלת על כבודה, כבודה לא מחול בעניין הזה, וזה נוגע לגמרי בעניין הזה.
איתן כבל:
יותר מדי, וזה עניין שאני מעלה אותו הרבה מעבר לקואליציה או אופוזיציה וכל מה שקשור לתהליכים הפרלמנטריים פה, אנחנו מעמידים את עצמנו במו ידינו במצב מאוד לא נעים ציבורית וצריך שהדברים האלה ייאמרו.
איתן כבל:
יש לנו דיון שאמור כבר להתחיל מיד אחרי האי-אמון.
איתן כבל:
טרם ראינו בכלל את החוק שהונח בכלל בשעה ארבע לערך.
איתן כבל:
הח"כים כבר אמורים להתייחס בדברים שלהם החל מהשעה שש, שש וחצי.
איתן כבל:
זה חוכא ואטלולא, ואני אומר את זה לנו.
אברהם מיכאלי:
כנסת וירטואלית.
איתן כבל:
חבר הכנסת מיכאלי, באמת ההערה הזו היא הערה הרבה מעבר לדיון הפוליטי.
איתן כבל:
חובה על הכנסת, ועדת הכנסת, יושב-ראש הכנסת ואמרתי לו את זה גם הבוקר בוועדת ההסכמה, חובה עלינו לעשות את הכול כדי שדברים מן הסוג הזה לא יישנו כי זה מעמיד אותנו במבוכה רבה – באמת, אני אומר לכם.
איתן כבל:
מבקש ממני חבר הכנסת אלקין יושב-ראש הקואליציה להביע את עמדתנו לגבי פיצולים.
איתן כבל:
אני רוצה להביע את עמדתנו, בוודאי שיש לנו עניין בפיצולים.
איתן כבל:
בוודאי שאנחנו רוצים לייצר מצב שיהיו מה יותר פיצולים.
איתן כבל:
זה חלק בלתי נפרד מהרצון שלנו וזה מסוג הרצון שהוא חוצה את הבית.
איתן כבל:
זאת לא שאלה עכשיו מפלגתית.
איתן כבל:
אבל בשורה התחתונה מה אני אגיד?
איתן כבל:
אני כבר יודע מה להגיד?
איתן כבל:
אני עוד לא ראיתי את התקציב הזה, עוד אין לי מושג מה כתוב בו.
איתן כבל:
יש כאלה שכבר יודעים וזה בסדר גמור.
איתן כבל:
אני לא יודע.
איתן כבל:
אני כן יודע שאתמול היועץ המשפטי של הכנסת יחד עם היועצת המשפטית של ועדת הכנסת ישבו בדיוק כשאני התקשרתי ועסקו בשאלה הזו.
איתן כבל:
זה בסדר גמור, זה לקחים של העבר שהיועץ המשפטי הנוכחי לקח אותם כברת דרך ארוכה.
איתן כבל:
אני מקווה מאוד ומאמין שיוציאו גם תוצאה טובה מתחת לידיהם שהיא מאוד עוזרת לנו בתהליך.
איתן כבל:
היא מאוד תעזור לנו, אבל היא לא יכולה להיות לבדה.
איתן כבל:
יש כאן חברי כנסת, יש סיעות.
איתן כבל:
יש אופוזיציה שהיא לא הומוגנית, יש קואליציה שהיא עוד יותר לא הומוגנית, וזה בסדר גמור.
איתן כבל:
לכן, אני מביע את המחאה לפרוטוקול ואני באמת משתדל להשתמש במילים הכי פרלמנטריות והכי נאותות ולא ממקום פוליטי.
איתן כבל:
אני אומר על כבודה של הכנסת.
זאב אלקין:
תודה רבה, חבר הכנסת כבל.
זאב אלקין:
אני חייב להגיד שהדברים נאמרו במקומם.
זאב אלקין:
אני מצר שזה המצב, אבל כפי שהסברתי אני נאלצתי פה לפני שקיבלנו את המלצה להחליט איפה הנזק הוא המינימלי.
איתן כבל:
אין לי טענה כלפיך, בוודאי.
איתן כבל:
לא אליך ולא אל יושב-ראש הוועדה.
זאב אלקין:
בדרך שאנחנו מציעים אני חושב שעדיין שיהיה פחות נזק.
זאב אלקין:
אבל אתה צודק שהיה רצוי שהתקציב היה מגיע לכנסת קודם.
זאב אלקין:
אין לי פה מילה אחת להתווכח איתך.
זאב אלקין:
זה טענה נכונה.
תמר זנדברג:
מה זאת אומרת "רצוי"?
תמר זנדברג:
היה רצוי ועכשיו זה אומר שאנחנו נצביע על משהו שלא קראנו, לא ראינו?
תמר זנדברג:
היום בשעה 09:04 - - -
זאב אלקין:
חבל שלא היית פה בתחילת הדיון.
תמר זנדברג:
אני מתנצלת, התראיינתי.
זאב אלקין:
אני פתחתי במה שאמרתי.
זאב אלקין:
אמר איתן את מה שאמר.
רוברט אילטוב:
היא גם מדברת ללא זכות דיבור, זה מאוד מעניין.
זאב אלקין:
בסדר, זה בסדר.
תמר זנדברג:
מזל שאתה מחלק את זכות הדיבור ולא יושב-ראש הוועדה שאני מנהלת איתו שיחה מאוד עניינית.
רוברט אילטוב:
זה לא עניין של שיחות פה, זה עניין של - - -
זאב אלקין:
חבר הכנסת מיכאלי.
תמר זנדברג:
אתה יכול לרשום אותי לזכות דיבור?
תמר זנדברג:
אני מודה לך שדאגת לי לזכות דיבור.
אברהם מיכאלי:
אדוני היושב-ראש, אני מצטרף לדבריו של חברי חבר הכנסת כבל.
אברהם מיכאלי:
מישהו צריך להגן על כבודה של הכנסת מבחינת תדמית, גם ציבורית וגם משפטית.
אברהם מיכאלי:
אנחנו במצב הכי מגוחך.
אברהם מיכאלי:
אני לא זוכר שהיה פעם כזה דבר שישבנו בישיבת ועדת כנסת בבוקר כשהחוק עוד לא הגיע אפילו למליאה.
זאב אלקין:
היה, היה.
אברהם מיכאלי:
לא, לא.
אברהם מיכאלי:
חוק התקציב, לא מדבר על חוקים רגילים.
זאב אלקין:
היה.
זאב אלקין:
נדיר – היה.
אברהם מיכאלי:
אני לא זוכר את זה.
אברהם מיכאלי:
אתה זוכר יותר ממני?
אברהם מיכאלי:
אתה לא יותר ממני בכנסת.
רוברט אילטוב:
כשהייתם בקואליציה - - -
זאב אלקין:
גם זה נכון.
אברהם מיכאלי:
- - -בקואליציה לפעמים אנחנו מגוחכים.
אברהם מיכאלי:
זה נכון, חבר הכנסת אילטוב.
אברהם מיכאלי:
למזלנו, אנחנו כרגע באופוזיציה.
אברהם מיכאלי:
מה שאני אומר היום יחול גם על הקואליציה הבאה, כך אני חושב.
אברהם מיכאלי:
אסור לתת למצב הזה שאנחנו דנים פה במשהו וירטואלי.
אברהם מיכאלי:
לא סתם אמרתי את המילים "כנסת וירטואלית".
אברהם מיכאלי:
אנחנו פה דנים באמת דברים שאנחנו לא יודעים בכלל מה אנחנו הולכים לדון בזה בעוד שמונה שעות, אני לא יודע.
אברהם מיכאלי:
אני פה מבקש, ארבל, הגנה מהייעוץ המשפטי של הכנסת.
אברהם מיכאלי:
אני רוצה לדעת איך אתם מאשרים להביא את הדבר הזה בצורה שמביאים פה היום את הבקשה הזו לוועדת הכנסת.
אברהם מיכאלי:
אני מבין שיש לכם חוות דעת משפטית.
אברהם מיכאלי:
אני סומך עליכם כאובייקטיבים ביותר.
אברהם מיכאלי:
אבל אנחנו לא נראים טוב, אנחנו נראים מגוחכים.
זאב אלקין:
כעיקרון הם לא צריכים לאשר או לא לאשר לפי תקנון הכנסת.
זאב אלקין:
ארבל, את לא חייבת.
זאב אלקין:
אבל אם את רוצה להגיד את מוזמנת להגיד.
זאב אלקין:
לפי התקנון הייעוץ המשפטי לא מאשר בקשות של פטורים מחובת הנחה.
זאב אלקין:
זו סמכות של ועדת הכנסת, מוקנית לה לפי תקנון בצורה מסודרת.
אברהם מיכאלי:
אבל היא צריכה להגן על הכנסת.
זאב אלקין:
זה מה שהכנסת החליטה.
זאב אלקין:
היא נתנה סמכות.
זאב אלקין:
היתה רוצה לתת סמכות ליועץ המשפטי היתה נותנת.
זאב אלקין:
נתנה סמכות לוועדת הכנסת.
זאב אלקין:
אבל בבקשה, ארבל.
<ארבל אסטרחן:
בוודאי שהמצב שבו ניתן פטור לחוק התקציב ולחוק ההסדרים הוא מצב לא טוב.
<ארבל אסטרחן:
זה חוקים מאוד גדולים.
<ארבל אסטרחן:
אגב, תמיד כשוועדת הכנסת נותנת פטור בימי שני בבוקר כשחברי הכנסת רק רואים את הצעת החוק בסמוך לישיבה וכאשר החוק מונח רק בארבע ורוצים להצביע באותו יום, זה תמיד מצב שהוא בעייתי.
<ארבל אסטרחן:
ופה בחוקים כל כך גדולים ומשמעותיים בוודאי שזה לא מצב טוב.
<ארבל אסטרחן:
אני לא יכולה להגיד שהדבר אינו אפשרי, התקנון מאפשר את זה.
<ארבל אסטרחן:
גם כשעשינו חיפוש מצאנו בכנסת הקודמת תקדים למצב כזה ב-2009 כשוועדת הכנסת נתנה פטור, אומנם של יום אחד, להצעת חוק התקציב וההסדרים.
<ארבל אסטרחן:
לכן, אי-אפשר לומר שזה לא דבר אפשרי.
<ארבל אסטרחן:
צריך גם לזכור שהשנה באופן חריג, וגם לא טוב, החוקים הגיעו באיחור מעבר לתאריך שקובע חוק יסוד: משק המדינה.
<ארבל אסטרחן:
בדרך כלל החוקים אמורים להגיע לכנסת 60 ימים לפני סוף שנת התקציב, עד סוף אוקטובר, ואכן תמיד מקפידים.
אברהם מיכאלי:
כל הממשלה הזו היא ממשלה לא חוקית.
אברהם מיכאלי:
היא עושה הכול בניגוד לחוק.
אורי מקלב:
וזו סיבה להקל?
אורי מקלב:
זו סיבה להחמיר, לא להקל.
אורי מקלב:
זה שהוא הגיש באיחור, סימן שהוא מורכב, כך אני מניח.
זאב אלקין:
תודה רבה, ההבהרה ניתנה.
זאב אלקין:
חבר הכנסת מקלב, חבל שלא היית כאן בתחילת הדיון.
זאב אלקין:
הסברתי מה הסיבות בנסיבות שהיינו והיינו צריכים לבחור.
אורי מקלב:
אני מתייחס למה שאומרת היועצת המשפטית.
אורי מקלב:
זה שזה הוגש באיחור זה לא סיבה לצמצם ולפטור מחובת הנחה.
זאב אלקין:
תודה, אתה רק כרגע לא בזכות הדיבור.
אורי מקלב:
קריאת ביניים.
זאב אלקין:
היא התארכה קצת.
אורי מקלב:
אני אבקש.
תמר זנדברג:
תודה, אדוני היושב-ראש.
תמר זנדברג:
אני חייבת להגיד שהדיון פה קצת מתנהל בצורה מנומסת, שלא לומר מנומנמת מדי יחסית למה שעל הפרק.
תמר זנדברג:
חוק התקציב הוא לא חוק שולי שאנחנו באים ופוטרים מחובת הנחה.
תמר זנדברג:
אני חייבת לומר שבדיון בחוק שלי במליאה, אדוני היושב-ראש, הצעת ללכת למסלול הזה של פטור מחובת הנחה כדי לקדם חוק שצריך, ואני שבה ומודה לך על כך לפרוטוקול.
תמר זנדברג:
אבל כאן מדובר בתקציב המדינה.
תמר זנדברג:
מדובר כאן במדיניות הממשלה, לאן היא רוצה להוביל אותנו בשנה הקרובה.
תמר זנדברג:
זה לא איזה דבר של מה בכך, זה לא איזה חוק שאנחנו רוצים טיפה לקדם וכו'.
תמר זנדברג:
התסבוכת שנקלעתם אליה בלוח הזמנים היא ברורה לנו, אבל זו בדיוק הבעיה.
תמר זנדברג:
כרוכה כאן תסבוכת תקנונית משפטית שהיא בסופו של דבר מתבטאת בתסבוכת של מדיניות.
תמר זנדברג:
זה שהיום בשעה 09:04 נחת במייל שלנו: מצ"ב לעיונכם חוק התקציב וההתייעלות הכלכלית וכו' וכו כשבשעה 10:30 אנחנו צריכים להצביע על פטור מחובת הנחה - אני באמת שואלת מה המסר שאנחנו אומרים לציבור.
תמר זנדברג:
כאילו, על מה אנחנו מצביעים?
תמר זנדברג:
באמת.
תמר זנדברג:
קואליציה, אופוזיציה, מה זה?
תמר זנדברג:
מה אנחנו אומרים לציבור?
תמר זנדברג:
הסעיפים: מע"מ אפס, קק"ל, צהרונים ליפעת קריב.
תמר זנדברג:
זה נבלע פה, זה לא נבלע פה?
תמר זנדברג:
העיקר שלא תיפול הממשלה?
זאב אלקין:
שלא תיפול שגגה מידייך, מע"מ אפס הוא לא חלק מהתקציב וחוק ההסדרים.
תמר זנדברג:
אוקיי, הוא חלק, לא חלק?
תמר זנדברג:
האם מישהו קרא?
תמר זנדברג:
יפעת, את יודעת אם הסעיפים שחשובים לך נכללים כאן או לא?
זאב אלקין:
הוא לא חלק.
זאב אלקין:
הוא חוק נפרד שנידון כרגע בוועדת כספים.
זאב אלקין:
אם תרצי להשתתף בדיון בעניין הזה הוא מתקיים בשעות האלה, לא בחדר הזה.
תמר זנדברג:
זאת אומרת, משעה 09:04 שאז זה נחת פה, אלא אם כן אולי חברי יש עתיד קיבלו גרסה לקריאה מוקדמת שזה גם כן חמור, אני לא יודעת.
תמר זנדברג:
מישהו קרא?
תמר זנדברג:
פייגלין קראת?
משה זלמן פייגלין:
- - -
תמר זנדברג:
נו, אז מה?
תמר זנדברג:
על מה אנחנו מדברים?
תמר זנדברג:
תקציב המדינה.
אלכס מילר:
ומי שזה עניין אותו הצליח להשיג וקרא.
זאב אלקין:
תודה רבה, תודה רבה.
תמר זנדברג:
רגע, רגע.
תמר זנדברג:
יש לנו כאן אמירה, יש לנו חבר כנסת מהקואליציה שאומר לפרוטוקול שהוא הצליח להשיג עותק של הדבר הזה שנחת אצלנו היום קודם.
תמר זנדברג:
אני רוצה לדעת, אולי יש פה - - -
אברהם מיכאלי:
צריך להקים ועדת חקירה על זה.
זאב אלקין:
תמר, תודה רבה.
אלכס מילר:
- - -פרוטוקול, כל חברי ה- - - בוועדת הכספים - - - את חוק ההסדרים מאל"ף - - -
זאב אלקין:
חבר הכנסת מילר, אתה לא בזכות דיבור.
תמר זנדברג:
חבר הכנסת מילר, יש גם כמה חברי אופוזיציה שכבר הודיעו שיגישו הסתייגויות על משהו שהם לא קראו, לא ראו.
תמר זנדברג:
הפופוליזם הוא לא רק נחלת הקואליציה.
זאב אלקין:
אל תחייבי אותי לקרוא אותך לסדר.
תמר זנדברג:
עכשיו אני אומרת ברצינות כדי לכבד אותנו.
זאב אלקין:
משפט אחרון לסיכום.
זאב אלקין:
עד עכשיו כל מה שלפרוטוקול הוא ברצינות, כך אני מקווה.
תמר זנדברג:
האם אפשר לתת לנו ארכה של 24 שעות לקרוא וללמוד את החומר ולהביא אותו הדבר מחר?
תמר זנדברג:
במה ייפגע?
תמר זנדברג:
נתכנס מחר שוב באותה שעה.
תמר זנדברג:
תנו לנו 24 שעות ללמוד את הדברים, לפחות את המינימום, ונתכנס שוב.
זאב אלקין:
אני אסביר כשאגיב לכל הדוברים.
זאב אלקין:
חבר הכנסת מקלב, בבקשה.
אורי מקלב:
תודה רבה לך, אדוני היושב-ראש.
אורי מקלב:
אני חושב שלא ראי חוק התקציב לחוקים אחרים.
אורי מקלב:
לא פעם אנחנו גם מלינים על כך שיש חוקים כבדים וחוקים שצריך באמת מספיק זמן כדי להניח אותם ואנחנו מבקשים עליהם פטור מהנחה.
אורי מקלב:
אבל אין חוקים שדומים ביחס לחוק התקציב.
אורי מקלב:
היועצת המשפטית, יש בחוק התקציב חובת הנחה כדי לתת אפשרות ללמוד.
אורי מקלב:
למה אנחנו רוצים להניח אותו 60 יום?
אורי מקלב:
כי הוא חריג מכל החוקים האחרים והמהות של כל החוק הזה היא כדי שאפשר יהיה ללמוד.
אורי מקלב:
באף אחד לא כתוב כמה זמן צריך להניח או הגבלה.
אורי מקלב:
ישנם מספר ימים.
אורי מקלב:
חוק התקציב במהותו בא ואומר שצריך מספיק זמן כדי ללמוד אותו.
אורי מקלב:
אז לקריאה שנייה ושלישית זה מובן ולקריאה ראשונה אנחנו רוצים לקצר הליכים?
אורי מקלב:
אין כאן משהו מהקל וחומר שאנחנו צריכים בקריאה הראשונה שזה גם כן ממילא מינימום של זמן אז רוצים לבקש על זה פטור מחובת הנחה?
אורי מקלב:
יש דברים שאתה אומר: בסדר, לא לומדים, כן לומדים.
אורי מקלב:
אבל אי-אפשר להשוות בין החוקים האחרים שאני חושב שרוב חברי הכנסת לומדים, מעיינים, לא יודעים מה התוצר הסופי של החוק, ודאי למי שלא בתוך הקואליציה.
אורי מקלב:
אבל במיוחד אנחנו צריכים לדעת ממה נבע העיכוב, ואני חושב שזה מה שבאמת מתסכל ואני חושב שצריך לעכב.
אורי מקלב:
רבתם בתוך הקואליציה לכן לא הנחתם את זה.
אורי מקלב:
על מה רבתם בתוך הקואליציה?
אורי מקלב:
האם על קצת למעט את יוקר המחיה?
אורי מקלב:
לתת למשפחות מהמעמד הנמוך והבינוני ולשפר את מצבן?
אורי מקלב:
על מה רבתם?
אורי מקלב:
רבתם על קק"ל, על זה, על מאות מיליונים ועל השאלה איפה זה נמצא, האם בקק"ל או במקום אחר ולא על דברים משמעותיים.
אורי מקלב:
הייתי מוכן באמת לוותר, למחול ולסלוח, ולהבין אם היה ויכוח כאן אם לתת עוד נקודות או עוד דברים שיכולים לשפר את המצב הכלכלי למשפחות הקשות.
אורי מקלב:
אבל לא בזה רבתם.
אורי מקלב:
רבתם על מאות מיליונים מכל מיני ארגונים שאני לא יודע מה הקשר שלהם למשפחות או לכל העם הנצרך.
אורי מקלב:
לכן, על זה אין שום סיבה.
זאב אלקין:
על איזה מאות מיליונים?
אורי מקלב:
בקק"ל.
אורי מקלב:
על מה זה הולך?
אורי מקלב:
על קק"ל.
אורי מקלב:
רבים על קק"ל האם יישאר בקק"ל שאף אחד לא יודע בדיוק מה הוא עושה עם הכסף הזה, או כן יעבור או לא יעבור, על זה המריבות.
אורי מקלב:
לא ראינו שום מריבות על דרישה בתוך החוק לשפר את מצב המשפחות או את מצבם של הילדים או לשפר מצב כלכלי כזה או אחר או את מצב הדיור.
אורי מקלב:
לא על זה היה הדיון.
אורי מקלב:
לכן, אני מבין שנימקת את זה והתנצלת.
אורי מקלב:
לא הייתי בדבריך, אבל מסרו לי את דבריך.
אורי מקלב:
אנחנו מקבלים את מה שאתה אומר, אבל בכל אופן לא יקרה שום דבר אם זה יהיה מונח בזמן שלו.
אורי מקלב:
אני מוכן להציע לצמצם את הזמן שזה מונח בכנסת בין קריאה שנייה ושלישית ולא לקחת את הזמן בקריאה ראשונה.
אורי מקלב:
הרבה יותר הגיוני לצמצם את הזמן הזה ולא את הזמן הזה.
זאב אלקין:
אני אענה במשפט לכמה מההסתייגויות שהובאו כאן.
זאב אלקין:
לצערי, אצטרך קצת לחזור על עצמי כי מי שהעירו זה אנשים שלא היו בתחילת הדיון.
זאב אלקין:
אני מבין את הטענות וגם אני הייתי רוצה לראות את התקציב מונח קודם.
זאב אלקין:
בסיטואציה שנוצרה הבחירה היתה או לבקש פטור מחובת הנחה עכשיו או לצמצם בשבוע זמן דיונים בוועדות.
זאב אלקין:
אני שמעתי את ההצעה שלך לצמצם את הזמן הזה.
זאב אלקין:
אני חושב שזה הצעה לא נכונה כי אם אנחנו רוצים בצורה אמיתית להשפיע על התקציב, כולנו יודעים, וכל חבר כנסה מנוסה יודע, שהשפעה האמיתית היא בדיון בוועדות ולא בהצבעה בקריאה ראשונה.
זאב אלקין:
בקריאה ראשונה בדרך כלל התקציב עובר.
זאב אלקין:
לכן, כדי לאפשר לחברי כנסת מהאופוזיציה ומהקואליציה לדון בוועדות בסעיפים השונים של החוק, להחליט מה הם רוצים לאשר, מה לא, מה לשנות, הרבה פעמים החוק יוצא מהכנסת לא כפי שהוא נכנס, אני קיבלתי החלטה וגם התייעצתי עם ראשי הסיעות בקואליציה לפחות.
זאב אלקין:
הם היו באותה עמדה.
זאב אלקין:
הוחלט בכל זמן שזמן בוועדות הוא חשוב יותר לעבודה אמיתית של הכנסת.
זאב אלקין:
אני דוגל בתפיסה, ויושב-ראש ועדת הכנסת, אנחנו ביחד באותה תפיסה שחוק תקציב וחוק ההסדרים צריך לבוא לכנסת לדיון אמיתי.
זאב אלקין:
אין מצב שהוא ייצא מהכנסת כמו שהוא נכנס אליו.
זאב אלקין:
אגב, על זה היה ויכוח אתמול, חבר הכנסת מקלב אם כבר שאלת.